કર્ણાટક ચૂંટણી સમાપ્ત થયા બાદ ઈન્ડિયન ઓઈલ કોર્પોરેશન, હિન્દુસ્તાન પેટ્રોલિયમ કોર્પોરેશન લિ. અને ભારત પેટ્રોલિયમ કોર્પોરેશન લિ.એ સોમવારે ૧૯ દિવસ બાદ પેટ્રોલ અને ડીઝલના ભાવોમાં રોજબરોજ ભાવ વધારો શરૂ કર્યો છે. જેની સીધી અસર સામાન્ય લોકો પર પડી રહી છે.જેમાં છેલ્લા ચાર દિવસમાં પેટ્રોલના ભાવ ૭૦ પૈસા રૂપિયા પ્રતિ લીટર વધી ચૂક્યા છે. તેમાંથી ૨૨ પૈસા પ્રતિ લીટરનો વધારો આજે કરાયો છે. જેનાથી દિલ્હીમાં પેટ્રોલ ૭૫.૩૨ રૂપિયા લીટર સુધી પહોંચી ગયું હતું. જે છેલ્લા પાંચ વર્ષમાં સર્વોચ્ચ સ્તરે હતું. જ્યારે ડીઝલના ભાવમાં 86 પૈસા લીટરનો વધારો કરવામાં આવ્યો હતો. જેમાંથી ૨૨ પૈસાનો વધારો આજે કરાયો છે. દિલ્હીમાં ડીઝલ ૬૬.૭૯ રૂપિયા પ્રતિ લીટરના પોતાના સર્વોચ્ચ સ્તરે પહોંચ્યો હ્તો.